Ööl vastu 7. märtsi tegi Starman oma kaablivõrgus plaanilisi hooldustöid, mis vastavalt  eelteatele pidid kestma 00:00-8:00. Seda on tehtud varemgi ja alati on hakkama saadud enne kella kuut. Seekord läks midagi untsu ja internetiühendus taastus alles kell 14.00. Tuhanded lasnamäelased ei saanud kasutada Internetti ega vaadata kaabel-TVd. Hinnalt soodsa kolmikpaketi tellijad ei saanud ka lauatelefoni kasutada. Tööpäev oli rikutud.    Palusin meili teel Starmanilt saata tööpäeva lõpuks pressiteate, selgitamaks niisuguse häire põhjusi ja klientide kahjude korvamist, kuid vastust ei  tulnud.    Tegijal teadagi juhtub ja seni pole mul olnud põhjust kurta Starmani kolmikpaketi (kiire Interneti püsiühendus, kaabel-TV ja lauatelefon) kvaliteedi üle. Kuuetunnine blackout tööajal on aga liig mis liig. Sõltumata sellest, kas tegu oli suure ja ootamatu tehnilise rikkega või Starmani töötajate lohakuse ja saamatusega, tuleks klientidele kahjud korvata, nt järgmist kuumaksu ühe päeva võrra vähendades (äriklientidele ja FIEdele kokkuleppe korras). Kui kliente sai meiliga hooldustöödest  teavitada, siis tuleks neile nüüd samal moel vabandus saata ja sündmuse põhjusi selgitada. Kindlasti ei tohiks teha nägu, nagu poleks midagi juhtunud.    Mida arvate teie?    Arvo Mägi  Delfi.ee